ΓΡΑΠΤΗ ΕΡΩΤΗΣΗ E-0412/01

υποβολή: Hans Modrow (GUE/NGL) προς την Επιτροπή

(15 Φεβρουαρίου 2001)

Θέμα: Οι ενέργειες της ΕΕ κατά της μολυσματικής νόσου των βοοειδών ΣΕΒ

Η εμφάνιση κρουσμάτων ΣΕΒ στα βοοειδή είναι γνωστή από τα μέσα της δεκαετίας του 80. Όταν αυξήθηκε η συχνότητα των κρουσμάτων, ιδίως στη Μεγάλη Βρετανία, η ΕΕ αντέδρασε με απαγόρευση των εξαγωγών βοείου κρέατος από τη Βρετανία, η οποία, ωστόσο, εφαρμόστηκε με απροθυμία και, τελικά, άρθηκε. Παρά την ευρεία δημόσια συζήτηση σχετικά με τη ΣΕΒ και τον μεγάλο βαθμό ευαισθητοποίησης παραγωγών και καταναλωτών όσον αφορά το εν λόγω ζήτημα, οι επιστημονικές έρευνες έχουν παραμεληθεί πλήρως.

Θα ήθελα, ως εκ τούτου, να απευθύνω στην Επιτροπή τις ακόλουθες ερωτήσεις:

1. Γιατί παραμελήθηκε η έρευνα σχετικά με τα αίτια της ΣΕΒ σε τέτοιο εγκληματικό βαθμό;

2. Ποια μέτρα αποφασίστηκε να εφαρμοστούν, προκειμένου να αναπληρωθούν το συντομότερο δυνατό οι οπισθοδρομήσεις που έχουν σημειωθεί στον τομέα της έρευνας;

3. Ποια σημασία αποδίδεται στο πλαίσιο της έρευνας στην εξέταση των τοξικών για τον εγκέφαλο των βοοειδών ουσιών και με ποιο τρόπο πραγματοποιείται η δημοσιοποίηση των αποτελεσμάτων;

4. Τι είδους έρευνες διενεργούνται, προκειμένου να αποδειχθεί η μετάδοση της ΣΕΒ στους ανθρώπους, με τρόπο που να καταστεί δυνατή η επιτυχής καταπολέμηση της;

5. Ποια είναι η μεταχείριση άλλων, εκτός των ζωικών αλεύρων, ζωοτροφών, οι οποίες είναι εκτεθειμένες σε κίνδυνο τοξικής επιβάρυνσης;

Απάντηση του κ. Busquin εξ ονόματος της Επιτροπής

(17 Μαΐου 2001)

1. Η έρευνα για την ανθρώπινη και ζωική μορφή των μεταδοτικών σπογγωδών εγκεφαλοπαθειών (ΜΣΕ)ποστηρίχθηκε, στο πλαίσιο των κοινοτικών ερευνητικών προγραμμάτων, ήδη από το 1990, με συνολική κοινοτική συμμετοχή ύψους 53 880 εκατομ. (2 120 εκατομ. στο 2ο και 3ο Πρόγραμμα Πλαίσιο, 50 700 εκατομ. του Ευρωπαϊκού Σχεδίου Δράσης για τις ΜΣΕ που θέσπισε το Συμβούλιο και το Κοινοβούλιο τον Νοέμβριο του 1996(1) και εφαρμόστηκε από τρεις ειδικές προσκλήσειςποβολής προτάσεων και 1 060 εκατομ. στο 5ο Πρόγραμμα Πλαίσιο(2)). Επιπλέον, εννέα νέες προτάσεις τελούνπό διαπραγμάτευση, συνεισφορών συνολικού ύψους 10,6 εκατομ.. Δηλαδή, έχουν διατεθεί συνολικά 64,48 εκατομ., στο πλαίσιο των ερευνητικών προγραμμάτων, για την έρευνα όσον αφορά τις ΜΣΕ.

Το Κοινό Κέντρο Έρευνών της Επιτροπής (ΚΚΕρ) δρομολόγησε εκτεταμένο πρόγραμμα για την αξιολόγηση των post-mortem δοκιμασιών σχετικά με την προσβολή από βόεια σπογγώδη εγκεφαλοπάθεια (ΒΣΕ) και την λήψη των κατάλληλων μέτρων διασφάλισης της ποιότητας στο τρέχον πρόγραμμα παρακολούθησης. Επίσης, συμμετέχει σε προγράμματα για την αξιολόγηση μεθόδων ανίχνευσης κρεατοστεάλευρων στις ζωοτροφές καθώς και για την αξιολόγηση της θερμικής επεξεργασίας των ζωικών κρεατοστεάλευρων.

2. Σε συμφωνία με τα συμπεράσματα του Συμβουλίου Έρευνα της 16ης Νοεμβρίου 2000, συνεστήθη ομάδα ειδικών με εκπροσώπους των κρατών μελών, ειδικούς από την ad-hoc ομάδα για τις ΜΣΕ της Επιστημονικής Διευθύνουσας Επιτροπής και του Κοινού Κέντρου Έρευνών, με σκοπό:

- την αξιολόγηση της έρευνας για τις ΜΣΕ στα κράτη μέλη,

- την ενθάρρυνση της ανταλλαγής πληροφοριών μεταξύ των ερευνητικών ομάδων, και

- τον προσδιορισμό ερευνητικών αντικειμένων που χρήζουν περαιτέρω προσοχής καθώς και νέων ερευνητικών τομέων.

3. Η έρευνα στην παθογένεση και ειδικότερα στους μηχανισμούς και στους παράγοντες που εμπλέκονται στη νευροεισβολή, στον νευροεκφυλισμό και στον θάνατο των νευρώνων, αποτελεί ένα σημαντικό ερευνητικό τομέα τόσο σε εθνικό επίπεδο, όσο και στο πλαίσιο των κοινοτικών έργων.

Τα ερευνητικά αποτελέσματα δημοσιοποιούνται μέσω του επιστημονικού τύπου.

4. Έχουν αναληφθεί σημαντικές προσπάθειες στον τομέα της έρευνας σχετικά με τις νευροδιαβιβάσεις, τόσο σε εθνικό, όσο και σε κοινοτικό επίπεδο, με σκοπό την εκτίμηση της επικινδυνότητας και την καταπολέμηση της ασθένειας. Στην έρευνα περιλαμβάνονται διάφορες πτυχές της μετάδοσης, ιδιαίτερα δε ο προσδιορισμός της μολυσματικότητας των ιστών, ο προσδιορισμός της από του στόματος λοιμογόνου δόσης, ο έλεγχος της μεταδοτικότητας των ΜΣΕ σε άλλες ζωοτροφές, η διερεύνηση της πλάγιας και κάθετης μετάδοσης και η διερεύνηση άλλων μηχανισμών μετάδοσης.

5. Η οδηγία 1999/29/ΕΚ της 22ας σχετικά με τις ανεπιθύμητες ουσίες και προϊόντα στην διατροφή των ζώων(3) θεσπίζει μέγιστα επίπεδα για τις ουσίες και τα προϊόντα γιαλικά ζωοτροφών και για τα τις πρώτες ύλες ζωοτροφών. Μόνο οι ζωοτροφές και οι πρώτες ύλες ζωοτροφών που συμμορφώνονται με τις διατάξεις της προαναφερθείσας οδηγίας μπορούν να χρησιμοποιούνται στη διατροφή των ζώων. Ως εκ τούτου, ο κίνδυνος τοξικής μόλυνσης ελαχιστοποιείται. Επιπλέον η Επιτροπήπέβαλε, στις 17 Δεκεμβρίου 1999, για έγκριση στο Κοινοβούλιο και το Συμβούλιο, πρόταση οδηγίας του Κοινοβουλίου και του Συμβουλίου για τις ανεπιθύμητες ουσίες και προϊόντα στη διατροφή των ζώων(4) ενδυναμώνοντας σημαντικά τις διατάξεις της προαναφερθείσας οδηγίας.

(1) COM(96)582 τελικό.

(2) ΕΕ C 137 της 7.6.1997.

(3) ΕΕ L 115 της 4.5.1999.

(4) ΕΕ C 89 E της 28.3.2000 όπως τροποποιήθηκε από το COM(2000)861 τελικό.